OpenLLM-France/wikimedia huggingface dataset:
# Othello (Washington)

Othello és una població dels Estats Units a l'estat de Washington. Segons el cens del 2000 tenia 5.847 habitants.

## Demografia

Segons el cens del 2000, Othello tenia 5.847 habitants, 1.788 habitatges, i 1.412 famílies. La densitat de població era de 752,5 habitants per km².
Dels 1.788 habitatges en un 48,8% hi vivien nens de menys de 18 anys, en un 60,6% hi vivien parelles casades, en un 13,5% dones solteres, i en un 21% no eren unitats familiars. En el 17,4% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,24 i el nombre mitjà de persones que vivien en cada família era de 3,66.
Per edats la població es repartia de la següent manera: un 36,1% tenia menys de 18 anys, un 12% entre 18 i 24, un 26,3% entre 25 i 44, un 17,1% de 45 a 60 i un 8,6% 65 anys o més.
L'edat mediana era de 26 anys. Per cada 100 dones de 18 o més anys hi havia 100,7 homes.
La renda mediana per habitatge era de 30.291 $ i la renda mediana per família de 31.282 $. Els homes tenien una renda mediana de 28.423 $ mentre que les dones 21.455 $. La renda per capita de la població era d'11.409 $. Aproximadament el 18,4% de les famílies i el 24% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Othello». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Othello». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Una de zombis

Una de zombis és una pel·lícula espanyola del 2004 escrita i dirigida per Miguel Ángel Lamata, i protagonitzada per Miguel Aparicio i Miguel Ángel Aijón. Ambientat en diversos gèneres, entre els quals destaquen acció, crim, terror, thriller o comèdia, es va estrenar el 2 de gener de 2004.

## Argument

Tot i que no tenen ni diners, ni formació, ni contactes (i sembla que talent tampoc), els joves Caspas i Aijón volen fer una pel·lícula, malgrat que tampoc tenen argument. Un dia coneixen Carla, una dona atractiva que afirma ser una productora que té contactes a Hollywood. Alhora, un individu que es fa dir el Duende els ofereix la seva pròpia història a canvi que l’ajudin a venjar-se d’una màfia de zombis i gàngsters anomenats "Los Anticristos", que es caracteritzen per explicar acudits molt dolents.

## Personatges

* Miguel Ángel Aijón - Aijón
* Miguel Ángel Aparicio - Caspa
* Mayte Navales - Carla
* Nacho Rubio - El Duende
* Salomé Jiménez - La Puños
* Santiago Segura - Pare Pelayo/Entrecot/Ell mateix
* Raúl Sanz - Johnny Maldad
* Natalia Moreno - Luchi
* Marianico el Corto - Pare d'Aijón

## Producció

El projecte va sorgir de la promesa que a una edició del Festival de Sitges li va fer Santiago Segura a Ángel Lamata que algun dia li produiria una pel·lícula. Fou rodada a Saragossa.

## Crítiques

| « | "Cochambrosa, a mucha honra". (...) La pel·lícula manca de guió i de pressupost; és un nyap sense enginy ni desimboltura | » |
| — Francisco Marinero, El Mundo |||

## Banda sonora

* "La rumba de los elefantes de Aníbal" – Capow
* "Scratching My Balls" – Malabar & Carlos Jean
* "What Do You Say?" – Malabar & Carlos Jean
* "Vilaine" – Malabar
* "Vámonos" – Enrique Bunbury
* "Que tengas suertecita" – Enrique Bunbury
* "Rockets" – Femme Fatale
* "Zombi" – Macaco
* "Mechanical" – Cycle
* "Una de amor" – Sick Brains
* "Azote satánico" – Sick Brains
* "Muertos vivientes" – Violadores del Verso
* "Rock & Roll Machine" – Rockzilla
* "Fallen Angel" – Locomotive

## Nominacions i premis

La pel·lícula va ser nomenada millor pel·lícula al XXXVI Festival Internacional de Cinema Fantàstic de Catalunya l'any 2003, i guanyadora del premi del públic a la Week of Fear de Nuremberg (Alemanya) de 2004.

## Referències

* ↑ Una de zombis, abc.es
* ↑ Una de zombis a sincroguia.tv
* ↑ Una de zombis a Zaragoza, ciudad de Cine
* ↑ Una de zombis, crítiques a Filmaffinity
* ↑ Sick Brains, la banda que siempre estuvo allí, heraldo.es, 26 de gener de 2013
* ↑ "Una de zombis´ es divertida pero también deja un poso", El Periódico, 13 de desembre de 2003

## Enllaços externs

* Tràiler de la pel·lícula a YouTube
# Federal ullclar

El federal ullclar (Agelasticus xanthophthalmus) és una espècie d'ocell de la família dels ictèrids (Icteridae) que habita aiguamolls de l'est de l'Equador i est del Perú.

## Referències

* ↑ «Federal ullclar». Cercaterm. TERMCAT, Centre de Terminologia. Rev. 20/01/2023(català)
# Jacana australiana

La jacana australiana (Irediparra gallinacea) és un ocell aquàtic de la família dels jacànids (Jacanidae) adaptat, com la resta de les espècies de la família a caminar per sobre de la vegetació flotant. És l'únic membre del gènere Irediparra.

## Hàbitat i distribució

Viu en aiguamolls i llacunes amb vegetació flotant des de Borneo, Sulawesi, Mindanao, Illes Petites de la Sonda, fins Nova Guinea i nord i est d'Austràlia.
# Entoplocamia

Entoplocamia és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Entoplocamia aristulata (Hack. i Rendle) Stapf
* Entoplocamia benguellensis Rendle
* Entoplocamia procera Chiov.
# Charleston (Utah)

Charleston és una població dels Estats Units a l'estat de Utah. Segons el cens del 2000 tenia 378 habitants.

## Demografia

Segons el cens del 2000, Charleston tenia 378 habitants, 120 habitatges, i 101 famílies. La densitat de població era de 86,9 habitants per km².
Dels 120 habitatges en un 48,3% hi vivien nens de menys de 18 anys, en un 75% hi vivien parelles casades, en un 7,5% dones solteres, i en un 15,8% no eren unitats familiars. En el 12,5% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,15 i el nombre mitjà de persones que vivien en cada família era de 3,49.
Per edats la població es repartia de la següent manera: un 33,9% tenia menys de 18 anys, un 7,7% entre 18 i 24, un 23,5% entre 25 i 44, un 24,1% de 45 a 60 i un 10,8% 65 anys o més.
L'edat mediana era de 37 anys. Per cada 100 dones de 18 o més anys hi havia 96,9 homes.
La renda mediana per habitatge era de 42.813 $ i la renda mediana per família de 44.063 $. Els homes tenien una renda mediana de 40.125 $ mentre que les dones 24.167 $. La renda per capita de la població era de 21.836 $. Entorn del 2,2% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Charleston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Charleston». American Fact Finder. Oficina del Cens dels Estats Units, 12-01-2010.
# Henry Corbin

Henry Eugène Corbin (París, 14 d'abril de 1903-7 d'octubre de 1978) fou un filòsof francés i un estudiós de l'islam, famós per haver aproximat l'obra de Heidegger a França i per la seva divisió de la filosofia islàmica en tres períodes: 1) l'edat d'or de l'islam, 2) la filosofia dels segles xiv a xix i 3) la filosofia contemporània. Destacà les influències del misticisme anterior en la religió musulmana i la importància de la imaginació creadora, enfront del racionalisme occidental, com a tret distintiu d'aquest pensament. Va ser un dels primers i principals estudiosos occidentals de l'islam xiïta, particularment de l'àrea iraniana, i de l'islam esotèric, místic o «gnòstic».
# Harlingen

«Harlingen» té aquests significats:
# Palacios

«Palacios o Los Palacios» té aquests significats:
* Toponímia:
** Palacios (Texas)
** Palacios del Arzobispo, municipi de la província de Salamanca a la comunitat autònoma de Castella i Lleó
** Palacios de Goda, municipi de la província d'Àvila a la comunitat autònoma de Castella i Lleó
** Palacios del Pan, municipi de la província de Zamora a la comunitat autònoma de Castella i Lleó
** Palacios de Riopisuerga, municipi de la província de Burgos a la comunitat autònoma de Castella i Lleó
** Palacios de Sanabria, municipi de la província de Zamora a la comunitat autònoma de Castella i Lleó
** Palacios de la Sierra, municipi de la província de Burgos a la comunitat autònoma de Castella i Lleó
** Palacios del Sil, municipi de la província de Lleó a la comunitat autònoma de Castella i Lleó
** Palacios de la Valduerna, municipi de la província de Lleó a la comunitat autònoma de Castella i Lleó
** Los Palacios y Villafranca, localitat de la província de Sevilla
* Biografies:
** Álvaro Palacios Muro (Alfaro, 1964), enòleg i productor de vi riojà
** Armando Palacios Bate (Valparaíso, Xile, 1904 - Llac Llanquihue, 1974), pianista xilè
** César Palacios Chocarro (Pamplona, 1974), futbolista navarrès
** Ernesto Palacios de la Prida (Alcalá de Guadaira, Sevilla, 1943), jugador d'escacs espanyol
** Felip Palàcios, cuiner del palau episcopal de Vic al segle xix
** José María Palacios Moraza (Vitòria, 1935 - 2002), pilotari a mà
** Josep Palàcios i Martínez (Sueca, Ribera Baixa, 1938), escriptor valencià en llengua catalana
** Julián Palacios San Millán (Madrid, 1970), futbolista espanyol que ocupava la posició de defensa
** Pablo Palacios (1982, Quito), futbolista equatorià
** Sebastián Palacios (Alberdi, Tucumán, Argentina, 1992), futbolista argentí
Viccionari
# Trần Đức Lương

Trần Đức Lương (Quảng Ngãi, 5 de maig de 1937) és un polític vietnamita, president del Vietnam entre el 1997 i el 2006.
Lương va néixer a la província de Quảng Ngãi, traslladant-se a Hanoi després d'acabar l'escola el 1955. Va estudiar geologia a la Universitat de Mineria i Geologia de Hanoi, treballant posteriorment com a cartògraf. El 1959 es va afiliar al Partit Comunista del Vietnam, del qual va passar a ser funcionari durant la dècada de 1970. El 1987 es va convertir en viceprimer ministre. Membre del politburó des del juny de 1996, va ser elegit president el 24 de setembre de 1997, i reelegit el 2002. El 24 de juny de 2006 Lương va anunciar la seva renúncia (juntament amb la del primer ministre Phan Văn Khải). Nguyễn Minh Triết va ser nomenat el seu successor com a president.

## Referències

* ↑ Bruce M. Lockhart, William J. Duiker Historical Dictionary of Vietnam, 2006, p. 371. entry Trần Đức Lương

## Enllaços externs

* El president rebutja l'apel·lació de Nam Cam
# Francesc Mulet (canonge)

* Per l'escriptor valencià del segle xvii, vegeu Francesc Mulet
Francesc Mulet (Manresa, Bages, ? – Manresa, Bages, 1428) fou canonge de la seu de Manresa, doctorat en lleis. Fou assassinat per Francesc Planes, el pare d'un dels pretendents a paborde, pels suposats mals tractes de Mulet, de retorn de la festa major de Viladordis. Després d'això, hom diu que ressuscità per proclamar la seva fe en la Concepció Immaculada de Maria, segons recull una acta notarial redactada seixanta anys més tard.

## Referències

* 1 2 «Francesc Mulet». A: Gran Enciclopèdia Catalana. Barcelona: Grup Enciclopèdia Catalana [Consulta: 16 octubre 2022].
* ↑ Gasol i Almendros, Josep M. «La imatge de la ciutat». Dovella, 54, 1997, pàg. 26.
# Jacamar tridàctil

El jacamar tridàctil (Jacamaralcyon tridactyla) és una espècie d'ocell de la família dels galbúlids (Galbulidae) i única espècie del gènere Jacamaralcyon. Habita els boscos poc densos del sud-est del Brasil.
# Erivànskaia

Erivànskaia (en rus Эриванская) és una stanitsa del krai de Krasnodar, a Rússia. És a la zona septentrional del Caucas occidental, a la vora del riu Abín, a 15 km al sud d'Abinsk i a 75 km al sud-oest de Krasnodar. Pertany al poble de Svetlogórskoie.
# Cineteca del Friuli

La Cineteca del Friuli és un arxiu videogràfic i bibliogràfic de material relatiu a la història del cinema, la seu del qual es troba a Gemona del Friuli.
La idea va néixer dels fundadors Livio Jacob i Piera Patat durant l'itinerant projeccions de cinema a les ciutats de tendes de campanya que van sorgir després del terratrèmol que va afectar Friuli al maig i setembre de 1976.
L'arxiu conté prop de 23.000 pel·lícules, incloent pel·lícules de ficció, documentals i noticiaris, en 16 i 35mm, més més de 30.000 títols en VHS, DVD, BLU-RAY. Les col·leccions més importants es refereixen als clàssics de l'animació, el cinema mut italià i el cinema europeu, el cinema experimental. Es presta especial atenció a les pel·lícules i documentals produïts a Friül-Venècia Júlia.
El patrimoni del llibre també és important, amb més de 25.000 títols que inclouen volums i fulletons.
La Cineteca del Friuli organitza cada any les Jornades de Cinema Mut que des de l'2007 tornen a la seu històrica de Pordenone.

## Notes

* ↑ «Intervista a Livio Jacob, direttore Cineteca del Friuli | Quinlan.it». Quinlan, 15-10-2014.
* ↑ «Archivio Storico Istituto Luce: Cineteca del Friuli». cinetecadelfriuli.archivioluce.com.
* ↑ «La Cineteca del Friuli». old.provincia.udine.it. Arxivat de l'original el 2019-02-09. [Consulta: 10 juny 2023].
* ↑ «Il Friuli - La Pro Majano premia la Cineteca del Friuli».

## Enllaços externs

* Web oficial
# Henry Cornelius

Henry Owen Cornelius (Ciutat del Cap, Sud-àfrica, 18 d'agost de 1913 − Londres, Anglaterra, Regne Unit, 2 de maig de 1958) va ser un director de cinema, muntador, productor i guionista britànic.
Nascut Sud-àfrica amb el nom Ott-Heinz Cornelius, es traslladà a Alemanya per ser alumne de Max Reinhardt a Berlín. Després es va exiliar a la Gran Bretanya amb l'arribada al poder de Hitler.
Henry Cornelius va formar part, amb Robert Hamer, Alexander Mackendrick, Charles Crichton i alguns altres, de l'escola del cinema britànic que va donar les seves millors pel·lícules d'humor negre. Va conèixer la seva hora de glòria amb Passeport to Pimlico i La Geneviève, una deliciosa comèdia una mica oblidada.

## Filmografia
### Com a director

* 1949: Passport to Pimlico
* 1951: The Galloping Major
* 1953: La Geneviève (Genevieve)
* 1955: I am a camera
* 1958: Next to no Time

### com muntador

* 1936: Men Are Not Gods de Walter Reisch
* 1936: Forget Me Not de Zoltan Korda
* 1938: Rebel·lió a l'Índia (The Drum) de Zoltan Korda
* 1939: Les quatre plomes (The Four Feathers) de Zoltan Korda
* 1939: The Lion has Wings de Michael Powell, Adrian Brunel i Brian Desmond Hurst

### Com a productor

* 1945: Painted Boats de Charles Crichton
* 1947: Hue and Cry de Charles Crichton
* 1947: It's Always Rains on Sunday de Robert Hamer
* 1953: La Geneviève

### com guionista

* 1947: It's Always Rains on Sunday
* 1951: The Galloping Major
* 1958: Next no to Time

## Bibliografia

* Emanuela Martini, Storia del cinema inglese (1930-1990) - Saggi Marsilio, 1991 - ISBN 88-317-5444-0

## Referències

* ↑ «Henry Cornelius». BFI Film Forever. Arxivat de l'original el 4 d’octubre 2015. [Consulta: 30 desembre 2015].
* ↑ Jean Tulard: Diccionari del cinema: els Directors. Robert Laffont. 2007.

## Enllaços externs

* Henry Cornelius a l'Screenonline del British Film Institute (anglès)
# Pablo Blanco Somoza

Pablo Blanco Somoza (19??) és un muntador de cinema espanyol. Ha rebut en tres ocasions (1997, 2011 i 2013) el Premi Goya al millor muntatge per les pel·lícules Airbag, No habrá paz para los malvados i Las brujas de Zugarramurdi. També ha estat nominat a aquest premi per les pel·lícules Acción mutante i La madre muerta.
També ha treballat de muntador de so en les pel·lícules Acta General de Chile (1986), El sueño del mono loco (1989) i Yo soy ésa (1990).

## Referències

* ↑ Academia de las Artes y las Ciencias Cinematográficas de España. «Airbag». [Consulta: 5 novembre 2017].
* ↑ Vanitatis «Palmarés de la XXVI edición de los Premios Goya». , 20-02-2012 [Consulta: 5 novembre 2017].
* ↑ Europa Press «Pablo Blanco, premio al Mejor Montaje por 'Las brujas de Zugarramurdi'». , 09-02-2014 [Consulta: 5 novembre 2017].
* ↑ Academia de las Artes y las Ciencias Cinematográficas de España. «Acción mutante». [Consulta: 5 novembre 2017].
* ↑ Academia de las Artes y las Ciencias Cinematográficas de España. «La madre muerta». [Consulta: 5 novembre 2017].
* ↑ Vera, C. Cómo hacer cine 5. La madre muerta, de Juanma Bajo Ulloa. Pág. 158: Fundamentos, 2005, p. 192. ISBN 9788424509989 [Consulta: 5 novembre 2017].
# Ts'ai Wen-chi (cràter)

Ts'ai Wen-Chi és un cràter d'impacte en el planeta Mercuri de 124 km de diàmetre. Porta el nom de la poetessa i compositora xinesa Cai Wenji (fl. segle ii), i el seu nom va ser aprovat per la Unió Astronòmica Internacional el 1976.

## Referències

* ↑ «Ts'ai Wen-Chi». Gazetteer of Planetary Nomenclature. United States Geological Survey, 14-10-2016. [Consulta: 18 juny 2017].

## Vegeu també

* Llista de cràters de Mercuri
# GR 175

El GR 175 és un sender circular de gran recorregut que abasta part de les comarques de l'Urgell, la Conca de Barberà i l'Alt Camp. Va ser homologat el 1998 i transcorre pel territori de la Ruta del Cister.

## Recorregut
### Urgell

Partint de Vallbona de les Monges, i en el sentit de les agulles del rellotge, el sender pren direcció est.

### Conca de Barberà

El sender arriba a Belltall, travessa la C-14, comparteix un breu traçat amb el GR 171, se'n separa i segueix en direcció a Forès. A continuació es troba amb el GR 171-1 i travessa les carreteres T-230 i C-241 a Rocafort de Queralt, per a continuar en direcció a Montbrió de la Marca i el puig de Comaverd, on penetra a l'Alt Camp.

### Alt Camp

El GR 175 pren direcció sud, creua el GR 7 i a continuació reprèn la direcció sud-est, passa a tocar de Can Rui i el Mas del Plata i es dirigeix al Pont d'Armentera, on travessa la C-37 i es dirigeix al sud fins a arribar a Santes Creus, on es troba amb el GR 172. A continuació gira a l'oest, travessa l'AP-2 i de nou la C-37, passa pel Pla de Santa Maria i Figuerola del Camp, i travessa la serra de Miramar, on entra de nou a la Conca de Barberà.

### Conca de Barberà

El sender passa per Prenafeta i Montblanc. S'enfila a les muntanyes de Prades, passa per les ermites de Sant Joan de la Muntanya i la Santíssima Trinitat i baixa cap al monestir de Poblet. Travessa després l'Espluga de Francolí i s'enfila cap a la serra del Tallat, que ressegueix durant un tram, tot vorejant el límit amb l'Urgell.

### Urgell

Prop del santuari del Tallat, el GR 175 es dirigeix cap a Montblanquet i arriba novament a Vallbona de les Monges, després d'un recorregut total de 104 km.

## Variants

* GR 175.1: Coll de l'Era del Caterí - Prenafeta
* GR 175.2: Les Masies - Montblanc
* GR 175.3: Mas d'en Jover - Cap del Coll
* GR 175.4: Rocafort de Queralt - Els Obacs (variant deshomologada per la FEEC)
* GR 175.5: Puig de Comaverd - Cal Guixó
* GR 175.6: Mas d'en Llord - Cruïlla al parc eòlic de la Serra del Tallat

## Referències

* Mapes de l'Institut Cartogràfic de Catalunya
* Federació d'Entitats Excursionistes de Catalunya
# Charles Rogier

Charles Rogier (Saint-Quentin, 17 d'agost del 1800 - Sint-Joost-ten-Node, 27 de maig del 1885) va ser un dels fundadors de l'estat belga. Era un francès emigrat a Lieja que va participar en la Revolució belga i que després va ser diverses vegades primer ministre.
El 2 de setembre 1830, va aplegar els revolucionaris de Lieja a l'entrada de l'òpera de la mateixa ciutat abans de partir a l'ajuda dels seus corevolucionaris a Brussel·les.
Defensava l'estat monolingüe. El 1832 hauria escrit al ministre de justícia belga Jean-Joseph Raikem:
| « | ""Les premiers principes d'une bonne administration sont basés sur l'emploi exclusif d'une seule langue et il est évident que la seule langue des Belges doit être le français. Pour arriver à ce résultat, il est nécessaire que toutes les fonctions, civiles et militaires, soient confiées à des Wallons et des Luxembourgeois; de cette manière, les Flamands, privés temporairement des avantages attachés à ces emplois, seront contraints d'apprendre le français et l'on détruira ainsi peu à peu l'élément germanique en Belgique." | » |
| « | Traducció: "La utilització de una única llengua és el primer principi d'una bona administració. És evident que l'única llengua dels belgues ha de ser el francès. Per a arribar a aquest resultat, cal que totes les funcions civils i militars es confiïn als valons i als luxemburguesos. Així, els flamencs, privats dels avantatges d'aquestes càrrecs, hauran d'aprendre el francès. Així es destruirà poc a poc l'element germànic a Bèlgica." | » |
# Hörnesita

La hörnesita és un mineral de la classe dels fosfats que pertany al grup de la vivianita. Rep el nom per Wilhelm Haidinger l'any 1895 en honor de Moriz Hörnes [14 de juliol de 1815 Viena, Àustria - 4 de novembre de 1868 Viena), conservador del Gabinet de Minerals Imperial, a Viena.

## Característiques

La hörnesita és un arsenat de fórmula química Mg₃(AsO₄)₂·8H₂O. Cristal·litza en el sistema monoclínic. La seva duresa a l'escala de Mohs és 1. Forma sèries de solució sòlida principalment amb l'annabergita i l'eritrita.
Segons la classificació de Nickel-Strunz, la hörnesita pertany a «08.CE: Fosfats sense anions addicionals, amb H₂O, només amb cations de mida mitjana, RO₄:H₂O sobre 1:2,5» juntament amb els següents minerals: chudobaïta, geigerita, newberyita, brassita, fosforrösslerita, rösslerita, metaswitzerita, switzerita, lindackerita, ondrušita, veselovskýita, pradetita, klajita, bobierrita, annabergita, arupita, barićita, eritrita, ferrisimplesita, köttigita, manganohörnesita, parasimplesita, vivianita, pakhomovskyita, simplesita, cattiïta, koninckita, kaňkita, steigerita, metaschoderita, schoderita, malhmoodita, zigrasita, santabarbaraïta i metaköttigita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural de Viena (Àustria), amb el número de catàleg: a.a. 415.

## Formació i jaciments

Va ser descoberta a Ciclova, dins el dipòsit de coure, molibdè i tungstè d'Oraviţa-Ciclova (Caraş-Severin, Romania). Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida. Als territoris de parla catalana ha estat descrita només a les mines de Brezal, situada a la localitat de Pavies, dins la comarca de l'Alt Palància (País Valencià), i a la mina José Domingo, a L'Argentera (Baix Camp).

## Referències

* ↑ «Hörnesite» (en anglès). Mindat. [Consulta: 25 novembre 2021].
# PSR J0537-6910

PSR J0537-6910 és un púlsar de 4.000 anys (més el temps de viatge de la llum a la Terra) a 170.000 anys llum en la constel·lació de l'Orada i el Gran Núvol de Magalhães. Rota a 62 hertz.
Fent servir aquest púlsar amb les dades observades des del Rossi X-ray Timing Explorer, l'astrònom John Middleditch i el seu equip del LANL han esdevingut els primers a predir els estrellatrèmols i la deriva del pol magnètic dels púlsars.

## Referències

* 1 2 Dacheng Lin «Classification of X-ray sources in the XMM-Newton serendipitous source catalog» (en anglès). Astrophysical Journal, 1, 10-08-2012. DOI: 10.1088/0004-637X/756/1/27.

## Enllaços externs

* Scientists Can Predict Pulsar Starquakes (SpaceDaily) Jun 07, 2006
* Astronomers predict timing of starquakes Maggie McKee (New Scientist) 15:54 06 June 2006
* SIMBAD entry for PSR J0537-6910